《奉迎大驾道路赋诗》
宋代·傅亮

夙棹发皇邑，有人祖我舟。饯离不以币，赠言重琳球。

知止道攸贵，怀禄义所尤。四牡倦长路，君辔可以收。

张邴结晨轨，疏董顿夕辀。东隅诚已谢，西景逝不留。

性命安可图，怀此作前修。敷衽铭笃诲，引带佩嘉谋。

迷宠非予志，厚德良未酬。抚躬愧疲朽，三省惭爵浮。

重明照蓬艾，万品同率由。忠诰岂假知，式微发直讴。

作者简介：亮（374-426年），字季友，北地郡灵洲县（今宁夏吴忠市）人，南朝宋大臣，东晋司隶校尉傅咸玄孙。博涉经史，尤善文辞。初为建威参军，为桓谦中军行参军。义熙中，累迁中书黄门侍郎 [1] 。刘裕即位，迁太子詹事，中书令，封建城县公，转尚书左仆射。宋少帝即位，进中书监、尚书令，领护军将军，寻行废立。宋文帝即位，加散骑常侍、左光禄大夫、开府仪同三司，进爵始兴郡公。元嘉三年（426），遭诛，时年五十三。